**Bosna i Hercegovina**

**Federacija Bosne i Hercegovine**

**Zeničko-dobojski kanton**

**GRAD ZENICA**

**Služba za boračko-invalidsku i socijalnu zaštitu,stambene poslove i društvene djelatnosti**

**Trg BiH 6-72 000 Zenica**

**Smjernice za podnosioce prijedloga – boračke organizacije i udruženja u okviru javnog poziva za predaju projektnih prijedloga na području Grada Zenica.**

Cilj ovih smjernica je davanje jasnog i konciznog uputstva svim potencijalnim podnosiocima projekata i zainteresovanim subjektima o procesu podnošenja projektnih prijedloga u okviru javnog poziva za boračke organizacije i udruženja za predaju prijedloga projekata.

1. **Opći cilj poziva za predaju prijedloga projekata i prioriteti**

Opći cilj prijedloga projekata koji se mogu predati u okviru ovog poziva je jačanje partnerstva između organizacija i udruženja koja su proistekla iz odbrambeno-oslobodilačkog rata 1992-1995 godina a koja su registrovana za djelovanje na nivou Grada Zenica i lokalnih organa vlasti izgradnjom svijesti o koristi međusobne saradnje .

**Fokus definisanih prioritetnih područja trebalo bi da se odnosi na projekte u oblasti kulture, sporta i istorije.**

Ovo je prilika da se pozovu sve boračke organizacije i udruženja koja su registrovana za djelovanje na nivou Grada Zenica da dostave prijedloge projekata iz sljedećih prioritetnih oblasti:

1. KULTURA
2. SPORT
3. ISTORIJA

Finansijska sredstva bit će dodijeljena onim organizacijama i udruženjima čiji će projekti doprinijeti rješavanju jednog ili više prioriteta, a koji zadovoljavaju i kvalitetom i ispunjavaju ostale uslove.

1. **Iznosi finansijskih sredstava (grantova) za projekte**

Na ovaj javni poziv mogu se predati projekti čiji je zahtjevani budžet do 5.000 KM. Grad zadržava pravo da ne dodijeli sva dostupna finansijska sredstva.

Visina dodijeljenih sredstava u okviru ovog poziva mora biti između sljedećeg minimalnog i maksimalnog iznosa:

* minimalan iznos: 500,00KM
* maksimalan iznos: 5.000,00KM.

 Sredstvima koja se dodjeljuje u okviru ovog poziva mogu se finansirati administrativni troškovi i troškovi osoblja u maksimalnom iznosu od 20% od zahtjevanog iznosa. Ostatak od 80% finansijskih sredstava su predviđena za programske aktivnosti projekta.

1. **Opće informacije o pozivu za predaju prijedloga projekata**

Prijedlog projekta mora sadržavati sljedeće:

### Projektni prijedlog (Word format - Aneks 1),

Dodatna dokumentacija je vrlo važan dio projektne dokumentacije i trebalo bi da bude kompletirana kako bi prijedlog projekta mogao biti ocijenjen. Dodatna dokumentacija mora sadržavati sljedeće:

* Rješenje o registraciji
* Uvjerenje o poreznoj registraciji(Identifikacioni broj)
* Kopija ugovora sa bankom ili potvrda od banke iz koje se vidi ko je vlasnik navedenog računa
* popunjena forma Administrativni podaci o podnosiocu projekta (Aneks 2),
* popunjena Finansijska identifikaciona forma (Aneks 3 i Aneks 3a),
* popunjena i potpisana Izjava (Aneks 4),
* kopija završnog godišnjeg finansijskog izvještaja za prethodnu godinu (dokument Bilans stanja i Bilans uspjeha), koji je ovjeren od strane nadležne agencije za finansijsko poslovanje i licenciranog i ovlaštenog knjigovođe,
* kopija godišnjeg narativnog izvještaja organizacije za prethodnu godinu,
* dokaza o izmirenim obavezama prema Gradu Zenica ( KGZ, KN, zakup prostora)
* Ukoliko je projekat sufinansiran od strane višeg nivoa vlasti/Kanton ili Federacija dokaz o sufinansiranju
* Lista za provjeru (Word format –Aneks 5)
1. **Ko se može prijaviti?**

Učešće u ovom javnom pozivu je otvoreno, na jednakim osnovama, za sve formalno registrovane organizacije i udruženja koja su proistekla iz odbrambeno-oslobodilačkog rata, a koja su registrovana za djelovanje na nivou Grada Zenica.

Da bi se prijavili na javni poziv podnosioci projekta moraju:

* + biti pravna lica neprofitabilnog karaktera registrovani u BiH, u skladu sa važećim zakonskim propisima (udruženje/udruga ili fondacija).
1. **Partnerstva i podobnost partnera**

Podnosioci projekta mogu se prijaviti samostalno ili u saradnji sa drugim organizacijama i/ili udruženjima.

***Partnerske organizacije i/ili institucije***

Partneri na projektu mogu biti: druge nevladine organizacije i lokalne institucije. Partneri podnosioci učestvuju u kreiranju i implementaciji projekta, a troškovi koje oni naprave spadaju pod ista pravila kao i oni koje napravi sam podnosilac prijedloga, što znači da partnerske organizacije moraju zadovoljiti iste uslove podobnosti kao i podnosilac.

***Saradnici***

I druge organizacije i/ili institucije mogu biti uključene u projekt. Takve organizacije-saradnici imaju stvarnu ulogu u realizaciji aktivnosti, ali ne mogu dobiti sredstva iz granta.

1. **Prioritetne oblasti**

Projekti sa kojima se može prijaviti u okviru ovog poziva moraju obuhvatit jednu ili više prioritetnih oblasti navedenih u Javnom pozivu.

1. **Trajanje**

Projektne aktivnosti mogu minilano trajati od 1 mjeseca, a najkasniji rok za implementaciju je do 20.12.2020 godine.

1. **Vrste projekata**

Projekti koji se finansiraju trebalo bi da budu pripremljeni u skladu sa Javnim pozivom, tj. prioritetima navedenim u Pozivu. Projektni prijedlozi trebaju jasno zadovoljavati potrebe iskazane u tekstu Javnog poziva.

Projekti trebaju biti kreirani kao odgovor na specifične potrebe lokalne zajednice i određene ciljne grupe, identificirane projektom.

Projekti bi trebalo da se sastoje od nezavisnih operativnih aktivnosti, sa jasno formulisanim operativnim ciljevima, ciljnim grupama i planiranim ishodima.

Projekti bi trebalo da budu integrisani, metodološki set aktivnosti, kreiran da ostvari određene ciljeve i specifične rezultate unutar ograničenog vremenskog okvira.

Opći program rada organizacije podnosioca prijedloga ili nekog od partnera na projektu ne može predstavljati projekat.

***Sljedeće aktivnosti nisu preporučljive za dodjelu grantova:***

* Individualna sponzorstva za učestvovanje u radionicama, seminarima, konferencijama, kongresima;
* Individualne stipendije za studije ili trening kurseve;
* Povremene konferencije (osim ako su neophodne za uspješnu implementaciju projekta);
* Kupovina opreme (osim ako je neophodna za uspješnu implementaciju projekta);
* Finansiranje projekata koji su već u toku ( izuzev projekata koji su sufinansirani od drugih subjekata a nije im zatvoren finansijski okvir)
* Projekti koji su završeni;
* Projekti za ekskluzivnu dobrobit pojedinaca;
* Projekti koji podržavaju političke partije;
* Primarno finansiranje podnosioca prijedloga ili njihovih partnera;
1. **Broj prijedloga projekata i grantova po aplikantu**

Podnosilac može predati više od jedne aplikacije i jedne projektne ideje, a može u partnerstvu sa drugom organizacijom (nosiocem) učestvovati kao partner. Ukupan broj prijava kojima podnosilac može aplicirati na svim oblastima je dvije po organizaciji/udruženju.

1. **Gdje i kako preuzeti i poslati aplikacije**

Dokumentacija za prijavu na Javni poziv za Grad Zenica može se preuzeti **na web stranici Grada Zenica,** [**www.zenica.ba**](http://www.zenica.ba).

Sve informacije i elektronska verzija cijelog paketa prijavne dokumentacije može se naći na sljedećoj adresi : [www.zenica.ba](http://www.zenica.ba)

Ispunjena aplikacija sa traženom dokumentacijom mora se dostaviti u **jednom setu dokumentacije u štampanom obliku i jednoj elektronskoj kopiji (CD ili USB)** u zatvorenoj koverti preporučenom poštom ili lično tokom radnih dana (ponedjeljak – petak), u periodu od 7:30 do 16:00 sati, sa naznakom javnog poziva na adresi:

**Grad Zenica,**

**Služba za boračko-invalidskui socijalnu zaštitu,**

**stambene poslove i društvene djelatnosti**

**putem Protokola Grada Zenica,**

**Trg BiH br.6, 72 000 Zenica**

Podnosilac koji aplicira za više od jednog projekta , može dostaviti jedan set dodatne dokumentacije u štampanoj formi, dok za sve ostale projekte mora imati projektne anekse za svaki od projekata .Rok za predaju aplikacija je 31.08.2020. godine u 16:00 sati. Aplikacije koje budu pristigle poslije navedenog roka bit će razmatrane jedino u slučaju da poštanski žig ukazuje na datum slanja prije zvaničnog isteka roka.

Aplikacije poslane na bilo koji drugi način (npr. faksom ili e-mailom) ili dostavljene na druge adrese **neće biti uzete u razmatranje**.

Vanjska strana koverte mora sadržavati naziv poziva za predaju prijedloga projekata, puno ime i adresu podnosioca prijedloga, puni naziv projekta i riječi **“Ne otvarati prije zvaničnog otvaranja”**.

O primljenoj pošiljci u Gradskoj upravi će se voditi uredna evidencija i izdavati potvrde o prijemu.

Podnosioci prijedloga bi prije predaje prijedloga projekta trebali izvršiti verifikaciju da je zahtijevana dokumentacija/aplikacija kompletna, tako što će ispuniti Listu za provjeru (Aneks 5), koja je sastavni dio aplikacije.

1. **Daljnje informacije**

Potencijalni podnosioci prijedloga u toku trajanja Javnog poziva mogu biti detaljnije upoznati sa pozivom, načinom prijavljivanja, kriterijima itd.

Pitanja u vezi sa javnim pozivom mogu se postaviti e-mailom na adresu senad.buro@zenica.ba, sa naznakom za javni poziv , te direktno putem telefona Službe. Pitanja se mogu postavljati do 20.08.2020. godine, a odgovori na upite bit će dostavljeni najkasnije za 2 radna dana nakon primitka upita.

1. **Ocjenjivanje i odabir prijedloga projekata**

Projektni prijedlozi bit će razmotreni i ocjenjeni od strane komisije za ocjenjivanje. Sve aktivnosti koje podnosilac prijedloga navede bit će ocjenjene prema sljedećim kriterijima:

(1) Ispunjavanje administrativnih uslova

* Potvrda da je aplikacija kompletno popunjena u skladu sa Listom za provjeru;
* Dokumentacija dostavljena u 1 primjerku (1 štampana +1 elektronski CD ili USB).

(2) Ispunjavanje uslova koji se tiču podnosioca prijedloga, partnera i aktivnosti

* Potvrda da podnosioci prijedloga, partneri (i saradnici, ako postoje), kao i aktivnosti, ispunjavaju uslove navedene u tačkama 5, 6, 7, 8,i 9 .

 (3) Procjena kvaliteta projekta i finansijska evaluacija

Procjena kvaliteta projekta, uključujući i predloženi budžet, bit će izvršena u skladu sa LOD metodologijom . Postoje dvije vrste kriterija za ocjenjivanje: kriteriji za odabir i kriteriji za dodjelu sredstava.

Cilj kriterija za odabir je da pomognu u procjeni finansijskih i operativnih sposobnosti aplikanata kako bi se osiguralo da oni:

* imaju stabilna i dovoljna finansijska sredstva za sopstveni rad tokom cjelokupnog perioda provedbe projekta;
* posjeduju profesionalne sposobnosti i kvalifikacije potrebne za uspješnu provedbu kompletnog projekta. Ovo se odnosi i na partnere podnosioca prijedloga.

Kriteriji za dodjelu sredstava omogućavaju da se kvalitet predatih projekata procijeni na osnovu postavljenih prioritetnih oblasti, a sredstva odobre po osnovu aktivnosti koje maksimiziraju opći efekat samog poziva za predaju prijedloga projekata. Kriteriji se odnose na značaj predloženog projekta, usaglašenost projekta s ciljem poziva i prioritetnim oblastima, kvalitet projekta, očekivane rezultate, održivost projekta i racionalnost traženih sredstava.

Rangiranje projektnih prijedloga se vrši na način da je prvoplasirani projektni prijedlog onaj koji ima najveći zbir bodova te slijedi projekt sa prvim sljedećim nižim zbirom bodova, i tako do najnižeg zbira osvojenih bodova.

Odluka o odobrenju sredstava zasnovana je na ukupnom broju projekata koji mogu biti finansirani u okviru raspoloživih sredstava. Ovi pragovi su utvrđeni kako bi se odredio minimalni kvalitet projektnih prijedloga te time osigurala najbolja vrijednost za data sredstva. Prioritet pri odobravanju sredstava imat će projekti sa najviše bodova.

**Napomena o Sekciji 1. Finansijski i operativni kapacitet podnosioca prijave**

Ukoliko je ukupan zbir u Sekciji br.1 niži od 10 bodova, projekat će biti isključen iz daljnjeg procesa ocjenjivanja, jer je procijenjeno da udruženje/organizacija nema minimalne kapacitete za kvalitetnu provedbu predloženog projekta.

 **Napomena o Sekciji 2. Relevantnost**

Ukoliko je ukupan zbir u Sekciji 2 niži od 15 bodova, projekt će biti isključen iz daljnjeg procesa ocjenjivanja, jer ovakva procjena podrazumijeva da, iako podnosioci prijave zadovoljavaju finansijske i operativne kapacitete, sama projektna ideja nije relevantna niti je u skladu sa definisanim prioritetima iz javnog poziva, te ne utiče u dovoljnoj mjeri na zadovoljenje potreba lokalne zajednice.

**Obavještenje o rezultatima**

Svi podnosioci prijedloga koji su predali prijedloge projekata bit će u obaviješteni o rezultatima u vezi sa njihovim prijedlogom projekta u roku koji ne može biti duži od 30 dana od dana zatvaranja javnog poziva. Rezultati će biti objavljeni na internet stranici Grada Zenica.

Odluka o odbijanju prijedloga projekta ili neodobravanju sredstava bit će donesena ukoliko:

* podnosioci prijedloga ili jedan ili više njegovih partnera ne ispunjavaju uslove za učešće na javnom pozivu;
* projektne aktivnosti nisu prihvatljive (npr. predložene aktivnosti izlaze izvan okvira poziva za predaju prijedloga projekata, projekt po predviđenom trajanju prelazi maksimalni dozvoljeni vremenski period, zahtijevana suma novca je veća od maksimalne dozvoljene sume ili manja od minimalne itd.);
* prijedlog projekta nije bio dovoljno relevantan ili finansijski i operativni kapaciteti podnosioca prijedloga nisu dovoljni, ili su projekti koji su izabrani bili superiorniji o ovim pitanjima;
* je prijedlog projekta ocijenjen kao tehnički i finansijski inferioran u odnosu na izabrane prijedloge projekata.

**Uslovi koji se odnose na implementaciju projekta nakon odluke o dodjeli granta**

Nakon donošenja odluke o dodjeli sredstava, organizaciji/udruženju čiji je projekat odobren, od strane Grada bit će na konačnoj listi odobrenih porjekata, o čemu će biti pismeno obaviješten, sa smjernicama i uslovima koje postavlja Grad u realizaciji navedenih projekata, što je obvezujući dokument za navedenu organizaciju u realizaciji projekta.

**LISTA ANEKSA**

###

**Aneks 1** Projektni prijedlog

**Aneks 2**  Administrativni podaci o podnositelju prijedloga

**Aneks 3, 3a** Finansijska identifikaciona forma

**Aneks 4** Izjava

**Aneks 5** Lista za provjeru